Merkezê Îrtîbatî û Çapemenîye yê HPGyî derheqê şehadetê di gerîlayan de eşkerayîye daye û nê pare kerdî:
''Embazê ma Xebatkar Tolhildan 4ê êlule ya 2017î de bobardumanê vera Herêmanê Pawitişî yê Medya de şehîd bi.
Nameyê Qodî: Xebatkar Tolhildan
Name û Peyname: Îsmaîl Ozturk
Cayê Bîyayîşî: Mûş
Maye-Pî: Halîs
Tarîx û Cayê Şehadetî: 4ê Êlule 2017 / Herêmê Pawitişî yê Medya
Hemrayê ma Xebatkaro ke qezaya Milazgirî ya Mûşî de keyeyêko welatperwer û pabesteyê kulturê xo de ame dinya pê tradîsyon û kultuê kurdî bi pî. Hemrayê ma Xebatkaro ke xorto xoverdayox yê Serhadî bî  bado ke felsefeya Rayber Apoyî sarisna tewrê mucadeleyî bi. Wextê xoverdayîşê xo îdarekedişî de têkoşînê Nisêbîn de cayê xo girewt û dima ra nameyê fermandarê ma yê fedayî yê nê xovrdayîşî  Xebetkar Baranî girewt û rêça ey de tewrê xebetan bi. Embazê ma Xebatkar do tim bi kesayetîya ci ya fedayî, azm û pratîkê xoverdayîşî mîyanê têkoşînî ma de biciwîyo.
Embaza ma  Arjîne Mizgîn Serhat 4ê teşrîna verêne ya 2017î de bobardumanê vera Herêmanê Pawitişî yê Medya de şehîde bîye.
Nameyê Qodî: Arjîne Mizgîn Serhat
Name û Peyname: Sara Bîrdal
Cayê Bîyayîşî: Agirî
Maye-Pî: Melahate-Ahmet
Tarîx û Cayê Şehadetî:4ê Teşrîna Verêne 2017 / Herêmê Pawitişî yê Medya
Embaza Arîna ke qezaya Bazîdî ya Agîrî de keyeyêko welatperwer de ameye dinya pê ruhê serewedaritişî yê Agirî bîye pîl. Embaze Arjîne bado ke hêrişê dewleta tirke yê vera kurdan dîyî cade dest pê têkoşînî kerd. Embeze Arjîne gama ke metropolan de unîversîte wendêne felsefeya Apoyî nas kerde û tewrê xebatnê ciwanîye bîye. La nê têkoşînî aye rê qîym nêkerd, serra 2014î de Edirne de tewrê sefanê gerîlayan bîyî. Koyanê Kurdîstanî ke pê eşqê pîlî resayê ci de senî ke newe ra dadîya xo ra bibo. Xeta cinîya azade de xo resna. Rîyê ci ra wîyayîş kêm nêbîyêne û heme wezîfeyê xo bi qerardarîya pîle kedêne. Embaza ma Arîjîne sere de Zagrosî xeylêk waranê gerîlayan de wezîfeyê cîya cîya girewtî xo ser bi serekewtiş ardî ca. Hemraya ma Arjîna ke pê kesayetê xo yê serewedaritoxî yê  sey Sara (Sakîne Cansiz) ameyêne naskerdene vera dişmenî xoverdayîşo pîl da. Sey gerîlaya fedayîya Apoyîye û mîlîtanêka têgêrayîşê cinîyan ê azadan a do tim rayîrê ma roşn bikero.
Na çarçewe de ma sere de keyeyanê erjîyayeyan ê hemrayanê ma, şarê xoverdayoxî yê Serhadî û heme şarê welatperwerî yê Kurdîstanî rê serweşîye wazenê û sozê caardişê waştişê şehîdan newe kenê.''
